CELEX: 32005R1199
Language: et
Date: 2005-07-22 00:00:00
Title: Komisjoni määrus (EÜ) nr 1199/2005, 22. juuli 2005, teatavate kaupade klassifitseerimise kohta kombineeritud nomenklatuuris

27.7.2005   
            
            
               ET
            
            
               Euroopa Liidu Teataja
            
            
               L 195/3
            
         
      KOMISJONI MÄÄRUS (EÜ) nr 1199/2005,
   22. juuli 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuli 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud nõukogu määrusega (EÜ) nr 493/2005 (ELT L 82, 31.3.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Põrandaplaat, mis on järgmise koostisega:
                              
                                          —
                                       
                                       
                                          pealispind on parketikilpi imiteeriv puidu fotokujutisega paber melamiinvaigust kattekihiga;
                                       
                                    
                                          —
                                       
                                       
                                          põhiosaks on puitkiudplaat tihedusega üle 0,8 g/cm3, täispunn- ja poolpunnseotisega (ühendatav süsteem);
                                       
                                    
                                          —
                                       
                                       
                                          põhi on immutatud paberist.
                                       
                                    (Vt foto A.) (1)
                              
                           
                        
               
                  4411 19 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 4411, 4411 19 ja 4411 19 90 sõnastusega.
                  Pealispind, mis on üksnes dekoratiivotstarbega, ei määra toote põhiomadust.
                  Põhiomaduse määrab puitkiudplaadist põhiosa. Vt ka harmoneeritud süsteemi rubriigi 4411 selgitavat märkust kohta.
                  Toodet ei klassifitseerita rubriikidesse 4412 ja 4418, kuna selle pind ei ole puidust.
               
            
                  
                              2.
                           
                           
                              Kolmest puidukihist koosnev põrandaplaat (kogupaksusega 7 mm).
                              Pealmine kiht on kahest reast tammelippidest paksusega 0,6 mm.
                              Keskmine kiht on suure tihedusega puitkiudplaadist.
                              Alumine kiht on okaspuidust (paksusega 0,6 mm).
                              Keskmine kiht on täispunn- ja poolpunnseotisega (ühendatav süsteem).
                              (Vt foto B.) (1)
                              
                           
                        
               
                  4412 29 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 4412, 4412 29 ja 4412 29 80 sõnastusega.
                  Toote pealmine kiht loetakse õhukeseks spooniks HS selgitavate märkuste rubriigi 4412 ja KN selgitavate märkuste rubriigi 4412 tähenduses.
               
            
                  
                              3.
                           
                           
                              Kolmest täispuidu kihist koosnev põrandaplaat (kogupaksusega 14 mm).
                              Pealmine kiht on kolmest reast tammelippidest paksusega 3 mm.
                              Keskmine ja alumine osa on okaspuidust.
                              Keskmine kiht on täispunn- ja poolpunnseotisega.
                              (Vt foto C.) (1)
                              
                           
                        
               
                  4418 30 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 4418, 4418 30 ja 4418 30 91 sõnastusega.
                  Toote pealmist kihti ei loeta õhukeseks spooniks ei HS selgitavate märkuste rubriigi 4412 ega KN selgitavate märkuste rubriigi 4412 tähenduses.
               
            
                  A.
               
               
                  
                     
               
            
                  B.
               
               
                  
                     
               
            
                  C.
               
               
                  
                     
               
            
         (1)  Fotodel on üksnes teabe eesmärk.